ലീഗ് പ്രവര്ത്തക സമിതി 26ന് ഹരിത വീണ്ടും ചര്ച്ചയാകും കോഴിക്കോട് അടഞ്ഞ ഹരിത വിഷയം വീണ്ടും തുറക്കാന് മുസ്ലിം ലീഗ്. ഈ മാസം 26ന് മഞ്ചേരിയില് ചേരുന്ന ലീഗ് സംസ്ഥാന കമ്മിറ്റിയില് ഹരിത വിവാദം വീണ്ടും ചര്ച്ച ചെയ്യുമെന്നാണ് സൂചന. മരവിപ്പിക്കപ്പെട്ട ഹരിതയുടെ മുന് സംസ്ഥാന കമ്മിറ്റി നേതാക്കള് പാര്ട്ടിക്കുള്ളില് നിന്ന് പോരാടാനുള്ള തീരുമാനമെടുത്തതോടെയാണ് പെണ്കുട്ടികളെ പുകഴ്ത്തിക്കൊണ്ടുള്ള ലീഗ് നേതൃത്വത്തിന്റെ പുതിയ അനുനയ ശ്രമം. മുസ്ലിം ലീഗ് വളര്ത്തിക്കൊണ്ടു വന്ന കുട്ടികള് പ്രഗത്ഭരാണെന്നായിരുന്നു പി കെ കുഞ്ഞാലിക്കുട്ടിയുടെ പ്രതികരണം. ഹരിത വിഷയത്തില് വീണ്ടും എല്ലാ വിശദാംശങ്ങളും ചര്ച്ച ചെയ്യും. സ്ത്രീ വിദ്യാഭ്യാസത്തിനു വേണ്ടി ലീഗ് നേതാക്കള് യത്നിച്ചതിന്റെ ഫലമാണിത്. ഇ ടി മുഹമ്മദ് ബശീര്, സ്വാദിഖലി തങ്ങള് അടക്കമുള്ള നേതാക്കളുമായി ഹരിത പ്രശ്നം വീണ്ടും സംസാരിച്ചിട്ടുണ്ട്. ഈ കാര്യത്തില് വിവിധ കമ്മിറ്റികള് എടുത്ത തീരുമാനങ്ങള് വിശദമായ ചര്ച്ചക്ക് വിധേയമാക്കുമെന്നും കുഞ്ഞാലിക്കുട്ടി വ്യക്തമാക്കി. ഹരിതയിലെ കുട്ടികളെ പാര്ട്ടിയില് നിന്നും പുറത്താക്കിയിട്ടില്ലെന്നായിരുന്നു ഡോ. എം കെ മുനീര് എം എല് എയുടെ പ്രതികരണം. സ്ഥാനങ്ങളില് നിന്ന് നീക്കി എന്നല്ലാതെ പാര്ട്ടിയില് സജീവമായി പ്രവര്ത്തിക്കാന് അവര്ക്ക് അവകാശമുണ്ട്. ഹരിത മുന് നേതാക്കളുടെ പരാതി ലീഗ് നേതൃത്വം കേട്ടിരുന്നു. രണ്ട് വിഭാഗങ്ങള്ക്കും പറയാനുള്ള കാര്യങ്ങള് കേട്ടു. എന്നാല് പിന്നീട് നേതൃത്വം എടുത്ത തീരുമാനത്തില് അവര്ക്ക് സംതൃപ്തി ഉണ്ടായില്ല. സമാന്തര കൂട്ടായ്മ ഉണ്ടാക്കുമെന്ന് അവര് പറഞ്ഞിട്ടില്ല. ലീഗിന്റെ പ്രത്യയശാസ്ത്രം ഉപേക്ഷിച്ച് പോകാന് ഉദ്ദേശിക്കുന്നില്ല എന്നാണ് വ്യക്തമാക്കിയത്. ഹരിതയുടെ പ്ലാറ്റ് ഫോമില് അവര്ക്ക് തുടരാമെന്നും മുനീര് കൂട്ടിച്ചേര്ത്തു. ഹരിതയുമായി ബന്ധപ്പെട്ട് മുസ്ലിം ലീഗിന്റെ തീരുമാനം വ്യക്തമാണെന്നായിരുന്നു ഉന്നതാധികാര സമിതി അംഗം സ്വാദിഖലി ശിഹാബ് തങ്ങളുടെ പ്രതികരണം. കഴിഞ്ഞ ദിവസത്തെ വാര്ത്താസമ്മേളനത്തില് ഏറെ വിവാദത്തിലകപ്പെടാവുന്ന വിമര്ശങ്ങള് ഹരിത മുന് നേതാക്കള് ഉന്നയിക്കുമെന്നായിരുന്നു ലീഗ് നേതാക്കളടക്കം കരുതിയിരുന്നതെങ്കിലും അതുണ്ടായില്ല. വാര്ത്താസമ്മേളനത്തിന് ശേഷം ഡോ. എം കെ മുനീര് പെണ്കുട്ടികളെ വിളിച്ച് പിന്തുണ അറിയിക്കുകയും ചെയ്തിരുന്നു. സംസ്ഥാനത്ത് 17,983 പേര്ക്കു കൂടി കൊവിഡ് 127 മരണം ഒരു നഗരസഭാ ഭരണം പിടിക്കാന് ബി ജെ പി പിന്തുണ എല് ഡി എഫ് വര്ഗീയ ഫാസിസ്റ്റുകളുടെ എച്ചില് നക്കുന്നുവെന്ന് കെ സുധാകരന് മൂന്ന് പുരസ്കാരങ്ങള് കൂടി കേരളത്തിന്റെ ആരോഗ്യ മേഖലക്ക് വീണ്ടും കേന്ദ്രത്തിന്റെ അംഗീകാരം പരോളില് ഇറങ്ങിയവര് ജയിലിലേക്ക് മടങ്ങാറായിട്ടില്ലെന്ന് സുപ്രീം കോടതി സംസ്ഥാന സര്ക്കാര് ഉത്തരവിന് സ്റ്റേ ഡല്ഹി കോടതിയില് മാഫിയ സംഘങ്ങളുടെ വെടിവെപ്പ് ഗുണ്ട നേതാവുള്പ്പടെ മൂന്ന് പേര് കൊല്ലപ്പെട്ടു കെ സി വേണുഗോപാലിനെതിരെ പഞ്ചാബില് നിന്ന് ആയുധം ആവേശം കൊണ്ട് കേരളത്തിലെ ഗ്രൂപ്പുകള്